open-index/open-wikipedia-markdown huggingface dataset:
அலுமினியம் ஈத்தாக்சைடு

**அலுமினியம் ஈத்தாக்சைடு** (*Aluminium ethoxide*) என்பது  Al(OCH2CH3)3 என்ற மூலக்கூற்று வாய்ப்பாட்டால் அடையாளப்படுத்தப்படும் ஓர் உலோகக் கரிமச் சேர்மமாகும். வெண்மை நிறத்தில் தூளாகக் காணப்படும் இச்சேர்மம் ஈரத்தை உணரக்கூடியதாகும். அலுமினியம் மூவீத்தாக்சைடு, அலுமினியம் டிரையீத்தாக்சைடு என்ற பெயர்களாலும் இச்சேர்மம் அழைக்கப்படுகிறது.

## பண்புகள்

அலுமினியம் ஈத்தாக்சைடு சூடான இருமெத்தில் பென்சீன், குளோரோபென்சீன் மற்றும் பிற உயர் கொதிநிலை முனைவற்ற கரைப்பான்களில் சிறிதளவு கரையும். அலுமினியம் ஐதராக்சைடு மற்றும் எத்தனாலாக இது நீராற்பகுப்பு அடைகிறது.

:Al(OEt)3 + 3 H2O → Al(OH)3 + 3 EtOH 

அலுமினியம் ஈத்தாக்சைடு சேர்மத்தின் அமைப்பு எக்சு-கதிர் படிகவியல் மூலம் நிறுவப்படவில்லை என்றாலும், தொடர்புடைய அலுமினியம் ஐசோபுரோப்பாக்சைடு அணுக்கரு காந்த ஒத்ததிர்வு  நிறமாலையியல் மற்றும் எக்சு-கதிர் படிகவியல் மூலம் சரிபார்க்கப்பட்ட ஒரு டெட்ராமெரிக் அமைப்பைக் கொண்டுள்ளது. இந்த இனம் Al[(μ-O-i-Pr)2Al(O-i-Pr)2]3 என்ற வாய்ப்பாட்டால் விவரிக்கப்படுகிறது.  தனித்துவமான மைய Al எண்முகியாகும். மேலும் மூன்று மற்ற Al மையங்கள் நான்முகி வடிவவியலை ஏற்றுக்கொள்கின்றன. A

## பயன்பாடுகள்
அலுமினியம் ஈத்தாக்சைடு சேர்மம் ஆல்டிகைடுகள் மற்றும் கீட்டோன்களுக்கு ஒரு குறைப்பான் முகவராகப் பயன்படுத்தப்படுகிறது. மேலும் இது பலபடியாக்கல் வினையூக்கியாகவும் பயன்படுத்தப்படுகிறது. அலுமினியம் ஈத்தாக்சைடு முக்கியமாக திண்ம-கூழ்ம செயல்முறையில் உயர் தூய்மை அலுமினிய செசுகியுவாக்சைடை தயாரிப்பதில் பயன்படுத்தப்படுகிறது. இது ஒரு பலபடியாக்கல் முகவர் ஆகும். 

## தயாரிப்பு
அலுமினியத்தை நீரற்ற ஆல்ககாலுடன் சேர்த்து வினைப்படுத்துவதன் மூலம் அலுமினியம் ஈத்தாக்சைடு தயாரிக்கப்படுகிறது. அலுமினியம் பெரும்பாலும் அயோடினுடன் அல்லது ஒன்றிணைத்தல் மூலம் செயல்படுத்தப்பட்டு வினையை துரிதப்படுத்துகிறது.

அலுமினியம் ஈத்தாக்சைடு சேர்மம் எசுத்தர்கள் மற்றும் கார்பனேட்டுகளின் தொகுப்புக்கான வினையூக்கியாக மதிப்பிடப்பட்டுள்ளது.

## மேற்கோள்கள்

பகுப்பு:அலுமினியம் சேர்மங்கள்
பகுப்பு:ஈத்தாக்சைடுகள்
கல்கி 2898 ஏடி

**கல்கி 2898 ஏடி** (*Kalki 2898 AD*) என்பது நாக் அஸ்வின் இயக்கத்தில் 2024-இல் வெளியான ஒரு பிரம்மாண்ட அறிவியல் புனைவுத்திரைப்படமாகும். மகாபாரதப் போரின் முடிவில் தொடங்கி, கி.பி. 2898-ஆம் ஆண்டு வரையிலான காலக்கட்டத்தை அடிப்படையாகக் கொண்டு இக்கதை உருவாக்கப்பட்டுள்ளது. இதில் பிரபாஸ், அமிதாப் பச்சன், கமல்ஹாசன் மற்றும் தீபிகா படுகோன் ஆகியோர் முக்கிய வேடங்களில் நடித்துள்ளனர். இது சுமார் ₹600 கோடி செலவில் எடுக்கப்பட்ட இந்தியாவின் மிக விலையுயர்ந்த திரைப்படமாகும். சந்தோஷ் நாராயணனின் இசை மற்றும் ஹாலிவுட் தரத்திலான காட்சி விளைவுகள் படத்திற்குப் பெரும் பலம் சேர்த்தன. உலகளவில் ₹1000 கோடிக்கும் மேல் வசூல் செய்து சாதனை படைத்தது. இத்திரைப்படம் இந்தியப் புராணங்களையும் எதிர்காலத் தொழில்நுட்பத்தையும் இணைத்து ஒரு புதிய சினிமா அனுபவத்தைத் தந்துள்ளது.

## படக்கரு
உலகம் அழிவை நோக்கிச் செல்லும் காலத்தில், காசி நகரத்தில் வாழும் மக்கள் 'காம்ப்ளக்ஸ்' எனும் ஆதிக்க சக்தியின் கீழ் அவதிப்படுகின்றனர். அங்கு சிறைபிடிக்கப்பட்டுள்ள சுமதி (தீபிகா) வயிற்றில் வளரும் குழந்தைதான் விஷ்ணுவின் இறுதி அவதாரமான 'கல்கி' என்று நம்பப்படுகிறது. அக்குழந்தையை அழிக்க நினைக்கும் வில்லன் யாஸ்கினிடம் (கமல்ஹாசன்) இருந்து, சுமதியை அஸ்வத்தாமர் (அமிதாப் பச்சன்) காப்பாற்றுகிறார். இவர்களுக்கு இடையில் வரும் பைரவா (பிரபாஸ்), இறுதியில் தனது கர்ண அவதாரத்தை உணர்ந்து தீய சக்திகளை எதிர்க்கிறார்.

## மேற்கோள்கள்

## வெளி இணைப்புகள்
* 
* 

பகுப்பு:போர் திரைப்படங்கள்
பகுப்பு:தெலுங்குத் திரைப்படங்கள்
பகுப்பு:அறிபுனைத் திரைப்படங்கள்
பகுப்பு:கற்பனை திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:கமல்ஹாசன் நடித்துள்ள திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:2024 தெலுங்குத் திரைப்படங்கள்
வடிவேலு கோவிந்தசாமி

**ஜி. வடிவேலு** அல்லது **வடிவேலு கோவிந்தசாமி** (ஆங்கிலம்; மலாய்: *G. Vadiveloo* அல்லது *Vadiveloo Govindasamy*) (10 சனவரி 1932 - 19 அக்டோபர் 2024) என்பவர் ஒரு மலேசிய அரசியல்வாதி; வழக்கறிஞர்; 13 ஏப்ரல் 1992 முதல் 12 சூன் 1995 வரை மலேசிய மேலவைத் தலைவர்; 16 திசம்பர் 1991 முதல் 15 திசம்பர் 1994 வரை மலேசிய மேலவை உறுப்பினர்  (முதல் தவணை); 14 திசம்பர் 1994 முதல் 13 திசம்பர் 1997 வரை மலேசிய மேலவை உறுப்பினர்  (இரண்டாம் தவணை); பதவிகளை வகித்தவர் ஆவார். 

அவர் பாரிசான் நேசனல் (**BN**) கூட்டணியின் ஓர் உறுப்புக் கட்சியான மஇகா கட்சியின் (**MIC**) பொதுச் செயலாளராகவும் பதவி வகித்தார். இவருடைய சேவையைப் பாராட்டி டான் செரி மற்றும் சில மலேசிய விருதுகள் வழங்கப்பட்டுள்ளன.

## வாழ்க்கை
மலேசிய நாடாளுமன்றத்தின் 9-ஆவது கூட்டத் தொடரின் போது மலேசிய மேலவைக்கு அவர் தலைமை தாங்கினார். மஇகாவில் ஒரு முக்கிய நபராக விளங்கிய அவர், 1990 முதல் 1997 வரை அதன் பொதுச் செயலாளராகப் பணியாற்றினார். அரசியல் வாழ்க்கைக்கு முன்பு, அவர் ஓர் ஆசிரியராகப் பணிபுரிந்தார். 

நாடாளுமன்றப் பணிகளுக்குப் பிறகு, அவர் டாபே கல்லூரியின் *(Tafe College) த*லைமை நிர்வாக அதிகாரியாகவும், மாஜு கல்வி மேம்பாட்டு நிறுவனத்தின் *(Maju Institute of Educational Development)* அறங்காவலராகவும் பணியாற்றினார்.

## இறப்பு
19 அக்டோபர் 2024 அன்று தமது 92-ஆவது வயதில் கோலாலம்பூர், மலாயா பல்கலைக்கழக மருத்துவ மையத்தில் காலமானார்.

## விருதுகள்
* 
**  - மலேசிய விருதுகள் (**PSM**) – **Tan Sri** (1994)
* சிலாங்கூர் விருதுகள் (**DPMS**) – **[[டத்தோ]]** (1989)

### வெளிநாட்டு விருதுகள்
* 
** பிரவாசி பாரதீய சம்மான் (2009)

## மேற்கோள்கள்

## வெளி இணைப்புகள்

பகுப்பு:1932 பிறப்புகள்
பகுப்பு:2024 இறப்புகள்
பகுப்பு:மலேசிய இந்தியர்கள்
பகுப்பு:மலேசிய இந்திய நாடாளுமன்ற உறுப்பினர்கள்
பகுப்பு:மலேசியத் தமிழ் அரசியல்வாதிகள்
பகுப்பு:மலேசிய வழக்கறிஞர்கள்
செயிண்ட்-பால், ரீயூனியன்

**செயிண்ட்-பால்** ( *Saint-Paul* ) என்பது பிரான்சின் கடல்கடந்த பிராந்தியமான ரீயூனியனின்  இரண்டாவது பெரிய கம்யூன் ஆகும். இந்த நகரம் ரீயூனியன் தீவின்  மேற்குப் பகுதியில் அமைந்துள்ளது.

## வரலாறு
thumb|ஹோட்டல் டி வில்லே
16 ஆம் நூற்றாண்டின் முற்பகுதியில் தீவில் குடியேற்றம் ஏற்பட்டதிலிருந்து,  தீவின் தலைநகராக இது இருந்தது. 1738 இல் செயிண்ட்-டெனிசுக்கு தலைநகரம் மாற்றப்பட்டது. 

ஹோட்டல் டி வில்லே சுமார் 1740 ஆம் ஆண்டு முதல் உள்ளது. 

## மக்கள் தொகை

## போக்குவரத்து
முன்மொழியப்பட்ட ரீயூனியன் டிராம் வண்டியின் மேற்கு முனையமாக செயிண்ட்-பால் இருக்கவிருந்தது. இருப்பினும், நிதி பற்றாக்குறை காரணமாக இந்த திட்டம் 2010 மே மாதம் கைவிடப்பட்டது.

கடல் கொள்ளையர் வரலாற்றில்  £1 பில்லியனுக்கும் அதிகமான மதிப்புள்ள, மிகப்பெரிய புதையல்களில் ஒன்றை மறைத்து வைத்ததாகக் கூறப்படும், பிரெஞ்சு கடற்கொள்ளையர் ஆலிவர் லெவாசியரின் பாரம்பரிய கல்லறை, செயிண்ட்-பாலின் சிமெட்டியர் மரின் டி செயிண்ட்-பால் கல்லறைத் தோட்டத்தில் அமைந்துள்ளது. கடற்கொள்ளையர்களைத் தவிர, இந்த கல்லறைத் தோட்டத்தில் கவிஞர்கள் லெகோன்ட் டி லிஸ்லே மற்றும் யூஜின் டேயோட் மற்றும் ஓவியர் ஆர்தர் கிரிமாட் ஆகியோரின் நிரந்தர அடக்கத் தலமாக உள்ளது.

## புவியியல்
இடது|thumb|350x350px|செயிண்ட்-கில்லஸ்

### காலநிலை
செயிண்ட்-பால், கம்யூனின் பல்வேறு பகுதிகளில் வெப்பமான அரை வறண்ட காலநிலை ( கோப்பென் காலநிலை வகைப்பாடு : *BSh* ), வெப்பமண்டல சவன்னா காலநிலை ( கோப்பென் காலநிலை வகைப்பாடு : *Aw* ) மற்றும் துணை வெப்பமண்டல மலைப்பகுதி காலநிலை ( கோப்பென் காலநிலை வகைப்பாடு : *Cwb* ) ஆகியவற்றைக் கொண்டுள்ளது. செயிண்ட்-பாலில் சராசரி ஆண்டு வெப்பநிலை 25.3 °C (77.5 °F) ஆகும். சராசரி ஆண்டு மழைப்பொழிவு 482.3 மிமீ (18.99 அங்குலம்) ஆகும். சனவரி மாதம் மிகவும் ஈரப்பதமான மாதமாகும். பிப்ரவரி மாதத்தில் சராசரியாக அதிகபட்ச வெப்பநிலை 28.2 °C (82.8 °F) ஆகவும், சூலை மாதத்தில் மிகக் குறைந்த வெப்பநிலை 22.3 °C (72.1 °F) ஆகவும் இருக்கும். செயிண்ட்-பாலில் இதுவரை பதிவான அதிகபட்ச வெப்பநிலை 2019 சனவரி 25  அன்று 37.0 °C (98.6 °F) ஆகவும், இதுவரை பதிவான மிகக் குளிரான வெப்பநிலை 1991 ஆகத்து 14  அன்று 15.1 °C (59.2 °F) ஆகவும் இருந்தது.

## மேற்கோள்கள்

பகுப்பு:பிரான்சின் நகரங்கள்
பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
கீதா கைலாசம்

**கீதா கைலாசம்** (*Geetha Kailasam*) இந்திய திரைப்பட தயாரிப்பாளரும், நடிகையும் ஆவார், இவர் முக்கியமாக தமிழ்-மொழி படங்களில் பணியாற்றி வருகிறார். அவரது மாமனார் காலம் சென்ற கே. பாலசந்தர் மூத்த திரைப்பட இயக்குனர் ஆவார். இவரின் கணவர் பாலா கைலாசம், திரைப்பட தயாரிப்பாளர் ஆவார். அவர் மின்பிம்பங்கல் என்ற தயாரிப்பு பதாகையின் கீழ் படங்களைத் தயாரித்தார்.

## திரைப்படவியல்
### நடிகை
#### படங்கள்

* **படப்பெயர் - கதா பாத்திரம்**
**[[சார்பட்டா பரம்பரை]]* (2021)
* *[[வீட்ல விசேஷம்]]* (2022)
* *[[நட்சத்திரம் நகர்கிறது]]* (2022)
**[[வெந்து தணிந்தது காடு]]* (2022) செல்வி
**[[அனல் மேலே பனித்துளி]]* (2022)
**[[கட்டில் (திரைப்படம்)]]* (2023)
**[[மாமன்னன்]]* (2023)  வீராயி
**[[லைசன்ஸெ ]]* (2023)
**[[லவ்வர் (2024 திரைப்படம்)]]* (2024)
**[[ஸ்டார் (2024 திரைப்படம்)|Star]]* (2024) கமலா பாண்டியன்
**[[லப்பர் பந்து]]* (2024) 
**[[நீல நிறச் சூரியன்]]* (2024)
**[[டியர் திரைப்படம்]]* (2024) 
**[[ராயன்]]* (2024) 
**[[அமரன் (2024 திரைப்படம்)]]* (2024) கீதா வரதராசன்
**[[அங்கம்மாள்]]* (2024)
**[[மெட்ராஸ்காரன்]]* (2025)
**[[தருணம்]]* (2025)
**[[எமகாதகி]]* (2025) 
**[[மாமன்]]* (2025) 
**[[மெட்ராசு மேட்னி]]* (2025) 
**[[பேரன்பும் பெருங்கோபமும்]]* (2025)
**[[ஓஹோ எந்தன் பேபி]]* (2025) 
**[[இட்லி கடை]]* (2025) கசுத்தூரி, முருகனின் அம்மா
**[[அங்கம்மாள்]]* (2025)
* *[[மயிலா]]* (2026)

## விருதுகள்

## மேற்கோள்கள்

பகுப்பு:தமிழ்த் திரைப்பட நடிகைகள்
சிராதூ சட்டமன்றத் தொகுதி

**சிராதூ சட்டமன்றத் தொகுதி** *(Sirathu Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது கௌசாம்பி மாவட்டத்தில் அமைந்துள்ளது. சிராதூ, கௌசாம்பி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
நெகிரி செம்பிலான் மாநிலத் தேர்தல் 2023

**நெகிரி செம்பிலான் மாநிலத் தேர்தல் 2023** (மலாய்: *Pilihan Raya Negeri Sembilan 2023*; ஆங்கிலம்: *2023 Negeri Sembilan State Election*) என்பது மலேசியாவின் சிலாங்கூர் மாநிலத்தில் 12 ஆகத்து 2023 அன்று நடைபெற்ற சிலாங்கூர் மாநிலச் சட்டமன்றத்தின் 15-ஆவது தேர்தலைக் குறிப்பிடுவதாகும்.

அக்டோபர் 10, 2022 அன்று மலேசிய மக்களவையுடன் ஒரே நேரத்தில் கலைக்கப்படாத மாநிலங்களில் சிலாங்கூரும் ஒன்றாகும். இது பாக்காத்தான் அரப்பான் கூட்டணியினால் அக்டோபர் 15, 2022 அன்று முடிவு செய்யப்பட்டது.

பாரிசான் நேசனல் (**BN**) - பாக்காத்தான் அரப்பான் (**PH**) கூட்டணிகள், தேர்தல் உடன்படிக்கையின் மூலமாக 36 இடங்களில் 31 இடங்களைக் கைப்பற்றி தேர்தலில் வெற்றி பெற்றன

அதில் பாக்காத்தான் அரப்பான் 17 இடங்களைப் பெற்றது; பாரிசான் நேசனல் 14 இடங்களைப் பெற்றது. தேர்தல் ஆணையத்தால் 'தொங்கு சட்டமன்றம்' என்று முத்திரை குத்தப்பட்ட போதிலும் (பாக்காத்தான் அரப்பான் மற்றும் பெரிக்காத்தான் இரண்டும் தங்கள் சொந்த சின்னங்களைப் பயன்படுத்தியதால், அவை அரசியல் கட்சியாகவோ அல்லது கூட்டணியாகவோ வகைப்படுத்தப்படவில்லை). பெரிக்காத்தான் (**PN**) கூட்டணி மீதமுள்ள 5 இடங்களை வென்று மாநில சட்டமன்றத்தில் முக்கிய எதிர்க்கட்சியாக மாறியது.

## பின்னணி
2018 பொதுத் தேர்தலில், பாக்காத்தான் அரப்பான், பாரிசான் நேசனல் கூட்டணிகள் நெகிரி செம்பிலான் மாநிலத்தைக் கைப்பற்றின; மாநிலத்தின் 36 இடங்களில் 31 இடங்களை வென்றது. 2020–2022 மலேசிய அரசியல் நெருக்கடியின் தொடக்கத்தில், நாடளாவிய நிலையில் பல்வேறு மாற்றங்கள் ஏற்பட்ட போதிலும், அந்த நெருக்கடி நெகிரி செம்பிலான் மாநில அளவிலான அரசியலைப் பாதிக்கவில்லை. பாக்காத்தான் அரப்பான், பாரிசான் நேசனல் கூட்டணிகள் நெகிரி செம்பிலான் மாநிலத்தை தொடர்ந்து ஆட்சி செய்தன.

ஆகத்து 6, 2020 அன்று, பினாங்கு முதலமைச்சர், சாவ் கொன் யாவ், பாக்காத்தான் அரப்பான் அரசாங்கத்தைக் கொண்ட அனைத்து மாநிலங்களும் (சிலாங்கூர் மாநிலம் உட்பட), விரைவான மலேசியப் பொதுத் தேர்தலுடன் இணைந்து மாநில சட்டமன்றங்களைக் கலைக்காது என்ற தன் நிலைப்பாட்டை மீண்டும் வலியுறுத்தினார். ஏனெனில் அந்த நேரத்தில், பினாங்கு, சிலாங்கூர் மற்றும் நெகிரி செம்பிலான் மாநில அரசாங்கங்கள் நிலையான பெரும்பான்மையைக் கொண்டிருந்தன. இந்தக் கட்டத்தில், 2021 மற்றும் 2022-ஆம் ஆண்டுகளில் மாநில அரசாங்க்ங்களின் கலைப்பு இருக்காது என்பதை பாக்காத்தான் அரப்பான் தலைமையகம் மேலும் வலியுறுத்தியது.

## தொகுதிகள்
நெகிரி செம்பிலான் மாநில சட்டமன்றத்தின் 36 தொகுதிகளும் தேர்தலின் போது போட்டியிட்டன.

## கலைப்புக்கு முந்தைய சட்டமன்ற அமைவு


 - பாக்காத்தான்;
 - பாரிசான்; 
 - ஜசெக; 
 - பிகேஆர்; 
 - அமாணா;
 - அம்னோ; 
 - மஇகா

## மாநிலத் தேர்தல் முடிவுகள்

## மேலும் காண்க
* மலேசியப் பொதுத் தேர்தல், 2022

## மேற்கோள்கள்

## வெளி இணைப்புகள்

பகுப்பு:மலேசியாவில் தேர்தல்கள்
பகுப்பு:2022 தேர்தல்கள்
கைமுட்டி நினைவூட்டி

**கைமுட்டி நினைவூட்டி** (*knuckle mnemonic*) என்பது ஓராண்டின் ஒவ்வொரு மாதத்திலும் எத்தனை நாட்கள் உள்ளன என்பதை எளிதாக நினைவில் வைத்துக்கொள்ள உதவும் ஒரு பாரம்பரிய நினைவூட்டி முறையாகும். இந்தப் பழக்கம் உலகெங்கிலும் பல நூற்றாண்டுகளாகப் பயன்படுத்தப்பட்டு வருகிறது. ஒரு நபர் தனது விரல்களை மடக்கும் போது, விரல்களின் எலும்புப் பகுதிகள் மேடாகவும், அவற்றுக்கு இடைப்பட்ட பகுதிகள் பள்ளமாகவும் அமைகின்றன. இந்த மேடுகளையும் பள்ளங்களையும் கொண்டு மாதங்களின் நாட்களைக் கணக்கிடலாம்.

கையின் வெளிப்புறத்திலிருந்து தொடங்கி முதல் விரல் எலும்பின் மேட்டைச் சனவரி மாதமாகக் கருதினால், அது முப்பத்தியொரு நாட்களைக் குறிக்கும். அதற்கு அடுத்ததாக அமையும் பள்ளம் பிப்ரவரி மாதத்தைக் குறிக்கும். பிப்ரவரி மாதத்திற்கு மட்டும் வழக்கமாக இருபத்தியெட்டு நாட்களும், நான்கு ஆண்டுகளுக்கு ஒருமுறை வரும் லீப் ஆண்டுகளில் இருபத்தொன்பது நாட்களும் உள்ளன. மீண்டும் அடுத்த விரல் மேடு மார்ச் மாதத்தைக் குறிக்கும், இதில் முப்பத்தியொரு நாட்கள் உள்ளன. இவ்வாறே மேடுகளை முப்பத்தியொரு நாட்கள் கொண்ட மாதங்களாகவும், பள்ளங்களை முப்பத்தியோரு நாட்களுக்கும் குறைவாக உள்ள மாதங்களாகவும் வரிசையாகக் கணக்கிட வேண்டும்.

சூலை மாதத்தைக் குறிக்கும் நான்காவது விரல் மேட்டிற்குப் பிறகு, மீண்டும் முதல் விரல் மேட்டிலிருந்தோ அல்லது மற்றொரு கையின் முதல் விரல் மேட்டிலிருந்தோ ஆகத்து மாதத்தைத் தொடங்க வேண்டும். இதனால் சூலை மற்றும் ஆகத்து ஆகிய இரண்டு மாதங்களும் அடுத்தடுத்து முப்பத்தியொரு நாட்களைப் பெறுகின்றன. இம்முறை மிகவும் எளிமையானது என்பதால், எவ்விதமான குறிப்பேடுகளும் இல்லாமல் நாட்களைத் துல்லியமாக நினைவில் கொள்ள இது உதவுகிறது. கல்வி கற்கும் நிலையில் இருக்கும் குழந்தைகளுக்கும் மற்றவர்களுக்கும் காலங்களைக் கணக்கிடும் அறிவைப் புகட்ட இம்முறை இன்றும் பரவலாகப் பின்பற்றப்படுகிறது.

## மேற்கோள்கள்

பகுப்பு:கற்றல்
பகுப்பு:நாட்காட்டிகள்
பகுப்பு:நினைவிகள்
செயிண்ட்-லியூ, ரீயூனியன்

**செயிண்ட்-லியூ** (*Saint-Leu*) என்பது பிரான்சின் கடல்கடந்த பிராந்தியமான ரீயூனியனினில் உள்ள ஒரு கம்யூன் ஆகும். இது ரீயூனியன் தீவின் மேற்கு கடற்கரையில் அமைந்துள்ளது.

## வரலாறு
1847 ஆம் ஆண்டில், ஓட்டல் டி வில்லே கூடுதல் தளத்துடன் மறுவடிவமைப்பு செய்யப்பட்டது. 

## புவியியல்

### காலநிலை
செயிண்ட்-லியூ ஈரப்பதமான துணை வெப்பமண்டல காலநிலையைக்  ( கோப்பென் காலநிலை வகைப்பாடு ) கொண்டுள்ளது. செயிண்ட்-லியூவின் சராசரி ஆண்டு வெப்பநிலை 19.2 °C (66.6 °F) ஆகும். சராசரி ஆண்டு மழைப்பொழிவு 1,068.8 மிமீ (42.08 அங்குலம்) ஆகும், ஜனவரி மாதம் மிகவும் ஈரப்பதமான மாதமாகும். பிப்ரவரி மாதத்தில் சராசரியாக அதிகபட்ச வெப்பநிலை 22.2 °C (72.0 °F) ஆகவும், ஆகஸ்ட் மாதத்தில் குறைந்தபட்ச வெப்பநிலை 16.4 °C (61.5 °F) ஆகவும் இருக்கும். செயிண்ட்-லியூவில் இதுவரை பதிவான அதிகபட்ச வெப்பநிலை 2007 ஜனவரி 10 அன்று 30.9 °C (87.6 °F) ஆகவும், இதுவரை பதிவான மிகக் குறைந்த வெப்பநிலை 1975 செப்டம்பர் 10 அன்று 8.5 °C (47.3 °F) ஆகவும் இருந்தது.

## மக்கள் தொகை

## விளையாட்டு

### அலைச் சறுக்கு
இது ஒரு நன்கு அறியப்பட்ட அலைச் சறுக்குத் தளமாகும். செயிண்ட்-லியூவில் உலக தகுதித் தொடர் (WQS), ஏ.எஸ்.பி  உலக சுற்றுப்பயணம் (WCT)  போட்டிகள் உட்பட பல்வேறு அலைச் சறுக்குப்  போட்டிகள் நடத்தப்பட்டுள்ளன. இது அதன் பிரபலமான *இடது அலைக்கு* நன்கு அறியப்பட்டதாகும்.

### குடையூர்த்தியல்
கோலிமகான்ஸில் ஒரு குடையூர்தி (பாராகிளைடிங்) தளம் உள்ளது. 2003 மற்றும் 2006 ஆம் ஆண்டுகளில் செயிண்ட்-லியூவில் குடையூர்தி  உலகக் கோப்பை பந்தயங்களும், 2010  மற்றும் 2015 ஆம் ஆண்டுகளில் உலகக் கோப்பைக்கு முந்தைய சுற்றுப்பயணப் பந்தயங்களும் நடைபெற்றன  2016 ஆம் ஆண்டில் நகரில் மீண்டும் ஒரு குடையூர்தி  உலகக் கோப்பை பந்தயம் (அக்டோபர் 2016) நடந்தது. 

## காணத்தக்க இடங்கள்

* தேசிய கன்சர்வேடோயர் மற்றும் தாவரவியல் பூங்கா
* கெலோனியா கடல் ஆமை நிலையம்
* ஸ்டெல்லா மட்டுடினா அருங்காட்சியகம்

### செயிண்ட் லியூவின் சுற்றுப்புறங்கள்

* டவுன்டவுன் செயிண்ட்-லியூ
* சலூப் செயிண்ட்-லியூ
* பாயிண்ட் ஓ செல்
* பிராஸ் மௌடன்;
* பாக் என் ஃபெர்
* செயிண்ட்-லியூ தொப்பி
* லா ஃபோன்டைன்
* லெ'எடாங் செயிண்ட்-லியூ
* லா பாயிண்ட் டெஸ் சேட்டோக்ஸ்
* லெஸ் கோலிமகான்ஸ்
* லே பிளேட்
* கிராண்ட் ஃபண்ட்
* ஸ்டெல்லா மடுடினா
* லெ போர்டைல்
* பிடன் செயிண்ட்-லியூ

## காட்சியகம்

File:Hôtel-des-Postes-de-Saint-Leu.JPG|
File:Reunion Saint-Leu shore GeneralViewNorthwards.JPG|
File:Eretmochelys imbricata 01.jpg|
File:Eglise.colimacon.st.leu-07.JPG|
File:Gare-de-Saint-Leu.JPG|
File:Port-de-Saint-Leu.JPG|
File:St.Leu-plage.jpg|


## மேற்கோள்கள்

பகுப்பு:இரியூனியனின் கம்யூன்கள்
பகுப்பு:Coordinates on Wikidata
பகுப்பு:Pages using gadget WikiMiniAtlas
அனல் மேலே பனித்துளி

**அனல் மேலே பனித்துளி** (*Anel Meley Pani Thuli*) என்பது 2022 ஆம் ஆண்டு வெளியான இந்திய தமிழ் மொழி குற்ற நாடகத் திரைப்படமாகும், இது ஆர். கைசர் ஆனந்த் தனது முதல் படமாக எழுதி இயக்கியுள்ளார். வெற்றிமாறன்னின் *கிராஸ் ரூட் பிலிம் கம்பெனி* வழியாக தயாரித்த இந்த படத்தில், ஆண்ட்ரியா செரேமியாவும், ஆதவ் கண்ணதாசன் ஆகியோர் நடிக்கின்றனர். இசையமைத்தவர் சந்தோஷ் நாராயணன், ஒளிப்பதிவு: வேல்ராஜ், எடிட்டிங்: ராஜா முகமது. இந்த படம் நவம்பர் 18, 2022 அன்று சோனி லிவ் வெளியிடப்பட்டது, மேலும், இதன் திரைப்படம் விமர்சனம், பெரும்பாலும் நேர்மறையான விமர்சனங்களையே பெற்றுள்ளது.

## மேற்கோள்கள்

பகுப்பு:2022 தமிழ்த் திரைப்படங்கள்
மை லார்ட்

**மை லார்ட்** என்பது 2026இல் வெளிவந்த இந்தியத் தமிழ்த் திரைப்படமாகும். இதனை ராஜு முருகன் இயக்கினார். சசிகுமார், சைத்திரா ஆகியோர் நடித்துள்ளனர். இப்படம் பிப்ரவரி 13, 2026 அன்று வெளியானது.

## கதைச் சுருக்கும்
வள்ளலார் வழியில் வாழும் கோவில்பட்டி பகுதியைச் சேர்ந்த முத்துச்சிற்பி (சசிகுமார்) கதையின் மையப்பாத்திரம். ஒன்றிய அமைச்சர் ஒருவருக்கு இரண்டு சிறுநீரகங்களும் செயலிழந்து விட, அவரது உயிரைக் காப்பாற்ற பொருத்தமான சிறுநீரகம் தேடப்படுகிறது. அமைச்சரின் அரிதான இரத்த வகைக்கு பொருந்துமாறு தேடியதில் முத்துச்சிற்பியின் சிறுநீரகம் பொருத்தமானதாக கண்டறியப்படுகிறது.

முத்துச்சிற்பியை கோவில்பட்டியிலிருந்து சென்னைக்கு அழைத்து வந்து அவரது சிறுநீரகத்தை அமைச்சருக்கு பொருத்துவதற்கான முயற்சிகள் தீவிரமாக நடைபெறுகின்றன. ஆரம்பத்தில் இதற்கு முத்துச்சிற்பி ஒப்புக்கொண்டாலும், பின்னர் ஒரு கட்டத்தில் மறுக்கிறார். இந்நிலையில், அதிகாரத்தின் திமிர் எளிய மக்களை எவ்வாறு சுற்றிவளைக்கிறது என்பதையும், அரசாங்க துறைகளில் நடைபெறும் அநியாயங்களையும் படம் வெளிப்படுத்துகிறது.

உறுப்புதானம் என்ற பெயரில் நடைபெறும் சிறுநீரக திருட்டு, இறப்புச் சான்றிதழ் சிக்கல்கள் உள்ளிட்ட பல்வேறு சமூக அநீதிகளை படம் எடுத்துரைக்கிறது. கடைசிக்கோடி மனிதனின் கையில் அதிகாரம் கிடைத்தால் அவர் அதை எவ்வாறு பயன்படுத்துவார் என்பதே படத்தின் மையக்கருத்து.

## நடிகர்கள்
* சசிகுமார் - முத்துசிற்பி
* சைத்ரா ஜே. ஆச்சார் - சுசீலா, முத்துசிற்பியின் மனைவி
* ஆஷா சரத் - ஒன்றிய அமைச்சர் சுஜாதா மோகன்
* குரு சோமசுந்தரம் - கதிர் வேலன்
* ஜெயப்பிரகாசு - நீதி யரசர் இராமானுஜம்
* கோபி நைனார்
* வசு மித்ரா 
* அருள் எழிலன்

## விமர்சனங்கள்
இந்து தமிழ் திசை நாளிதழுக்காக டெக்ஸ்டர் எழுதிய விமர்சனத்தில், "ஒரு முக்கிய சமூக பிரச்சினையை கையில் எடுத்துக் கொண்டு, அதில் வர்க்க அரசியலையும், உறுப்பு தானம் என்ற பெயரில் நடக்கும் கார்ப்பரேட் அரசியலையும் தோலுரித்துக் காட்டும் இப்படத்தை சில குறைகளை தாண்டியும் வரவேற்கலாம்" என்று எழுதினார். தினமலர் நாளிதழில் வந்த விமர்சனத்தில், "ஓபனிங், கிளைமாக்ஸ் நல்லா இருக்கு, இடையில் கொஞ்சம் சொதப்பிட்டீங்க மை லார்ட்" என்று எழுதி  மதிப்பீடுகள் வழங்கினர். வீரகேசரி வலைதளத்தில் வந்த விமர்சனத்தில், "'சக மனிதர்கள் மீது அன்பும் , நம்பிக்கையும் செலுத்தினால் நீ தான் கடவுள்' என்பதை சொல்ல விரும்பிய இயக்குநருக்கு நடிகர்- நடிகைகள்-  தொழில்நுட்ப கலைஞர்கள் - என அனைவரும் தங்களுடைய அர்பணிப்புடன் கூடிய உழைப்பை வழங்கி இருக்கின்றனர்" என்று எழுதி  மதிப்பீடுகள் வழங்கினர்.

## மேற்கோள்கள்

## வெளியிணைப்புகள்
* 

பகுப்பு:2026 திரைப்படங்கள்
பகுப்பு:ஷான் ரோல்டன் இசையமைத்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சசிகுமார் நடித்த திரைப்படங்கள்
அசுமித மார்வா

**அசுமித மார்வா** (*Asmita Marwa*) ஓர் இந்திய ஆடை வடிவமைப்பாளர் ஆவார். இவர் *வோக்* நிறுவனத்தால் சிறந்த மற்றும் வரவிருக்கும் சர்வதேச வடிவமைப்பாளர்களில் ஒருவராக அங்கீகரிக்கப்பட்டுள்ளார். இவரது வடிவமைப்புகள் பெரும்பாலும் கலம்காரி போன்ற பாரம்பரிய இந்திய கூறுகளை சமகால உலகளாவிய பாணிகளுடன் கலக்கின்றன.

## வடிவமைப்பு தொழில்
மார்வா 1990களில் ஐதராபாத்தில் ஆடைகளை வடிவமைக்கத் தொடங்கினார். தெலுங்கு திரைப்படத் துறையில் நுழைந்த முதல் ஐதராபாத் வடிவமைப்பாளர் ஆவார். நாகார்ஜுனா, பாலகிருஷ்ணா, பிரீத்தி சிந்தா, அஞ்சலி ஜவேரி, சிரேயா, மகேஷ் பாபு, தபு, அசின், சார்மி, அனுசுக்கா உள்ளிட்ட பல நடிகர்கள் மன்மதுடு, சந்தோஷம், பிரேமண்டே இடேரா, *அர்ஜுன்*, அதடு, *[[போக்கிரி (2006 திரைப்படம்)|போக்கிரி]]*, கர்ஷானா போன்ற படங்களில் இவரது ஆடைகளை அணிந்துள்ளனர்.

2003 திசம்பரில் மார்வா *அசுமித டிசைன்* என்ற அலங்கார முத்திரையினைத் தொடங்கினார். இது இவரது படைப்புகள் ரெவ்ஸ் டி எட்டோயில் மற்றும் ஐதராபாத்தில் "எக்ஸ்எல்என்சி" மற்றும் மும்பை மற்றும் தில்லி "ஆசா ஃபேஷன்ஸ்". நிலையான மற்றும் "மெதுவான பாணியில்" மிகுந்த நம்பிக்கை கொண்ட அசுமிதாவும், நெறிமுறை விதிமுறைகள் மற்றும் நடைமுறைகளைப் பயன்படுத்தும் போது பாரம்பரிய மற்றும் உலகளாவிய அழகியலை இணைத்தார். அலங்கார உலகில் ஈர்ப்பைப் பெற்று, 2008 முதல் *லக்மே பேஷன் வீக்கில்* கலந்து கொண்டு வருகிறார். இவரது தொகுப்பான "கயா-அ அவேக்கனிங்" நிலையான அலங்கார உலகத்திற்குப் புயலாக அழைத்துச் செல்கிறது. அசுமிதாவும் 2011 முதல் கோவாவில் நடந்த அலங்கார வார நிகழ்வில் கலந்து கொண்டு வருகிறார். மேலும் அங்கேரியின் புடாபெசுட்டில் நடந்த உலகளாவிய நிலையான அலங்கார வாரத்தில் சிறப்பு தோற்றத்தில் தோன்றினார்.https://asmitamarwa.in/pages/about-us பூஜ்ஜிய கழிவு என்று அழைக்கப்படும் புடாபெசுட்டு 2016இல் அசுமிதாவின் சேகரிப்பில், பொதுவாக வீணடிக்கப்படும் அனைத்து சிறிய துண்டுகள் மற்றும் துணி துண்டுகளால் செய்யப்பட்ட ஒரு தொகுப்பு இடம்பெற்றது. பூஜ்ஜிய கழிவுகள் சேகரிப்புக்கான ஆப்பிள்கள், துணி கட்டமைப்புகள் மற்றும் ஆபரணங்களை உருவாக்க மறுபயன்பாடு செய்கிறது.https://gulfnews.com/friday/art-people/asmita-marwa-we-made-zero-waste-a-part-of-our-design-language-1.2313698

## பத்திரிகை
பல ஆண்டுகளாக மார்வா *ஐதராபாத் டைம்சில்* கட்டுரை எழுதிவந்தார்.

## தனிப்பட்ட வாழ்க்கை
மார்வாவுக்கு திருமணமாகி ஒரு மகன் உள்ளார். *பிளெண்டர்சு பிரைட் பேசன்* சுற்றுப்பயணத்திலும், கோவா கடற்கரை அலங்கார வாரத்திலும் பங்கேற்றுள்ளார். மேலும் இந்திய அலங்கார குழுவில் உறுப்பினராக உள்ளார்.

## மேற்கோள்கள்

பகுப்பு:இந்தியப் பெண் அலங்கார வடிவமைப்பாளர்கள்
ரெப்பா சட்டமன்றத் தொகுதி

**ரெப்பா சட்டமன்றத் தொகுதி** (**N36**) (மலாய்: *Bahagian Pilihan Raya Repah*; ஆங்கிலம்: *Repah State Constituency* என்பது மலேசியா, நெகிரி செம்பிலான், தம்பின் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 1984-ஆம் ஆண்டில், கெமிஞ்சே சட்டமன்றத் தொகுதியில் இருந்து உருவாக்கப்பட்டது. 

ரெப்பா சட்டமன்றத் தொகுதி 1984-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 1986-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

1986-ஆம் ஆண்டில் இருந்து ரெப்பா சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **[[வீரப்பன் சுப்பிரமணியம்]]** *(Veerapan Superamaniam)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

## வாக்காளர் எண்ணிக்கை
ரெப்பா சட்டமன்றத் தொகுதியின் 2023 வாக்காளர் எண்ணிக்கை: 
* சீனர் **41.4%** 
* மலாயர் **39.5%** 
* இந்தியர் **17.6%** 
* பிற இனத்தவர் **1.52%** 

24 மார்ச் 2018 அன்று வெளியிடப்பட்ட மத்திய அரசிதழின்படி, ரெப்பா தொகுதி 6 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* ரெப்பா
* தம்பின் மக்களவைத் தொகுதி
* அருள் குமார் ஜம்புநாதன்
* அமினுடின் அருண்
* குணசேகரன் பாலசாமி
* ராஜசேகரன் குணசேகரன்
* வீரப்பன் சுப்பிரமணியம்

## வெளி இணைப்புகள்

பகுப்பு:நெகிரி செம்பிலான் சட்டமன்றத் தொகுதிகள்
வைசேசிக சூத்திரம்

**வைசேசிக சூத்திரம்** (*Vaiśeṣika Sūtra*) என்றும் அழைக்கப்படும் **கணாத சூத்திரம்** என்பது  இந்திய மெய்யியலில் வேதத்தை ஏற்கும் ஆறு முக்கிய பிரிவுகளில் ஒன்றான வைசேசிகப் பள்ளியின் அடித்தளத்தில் உள்ள ஒரு பண்டைய சமசுகிருத உரை ஆகும். இந்த சூத்திரத்தை கணாதன் எனும் முனிவர் எழுதியுள்ளார்.  கணாதனனின் காலம் அறியப்படவில்லை. இருப்பினும் அவர் தனது வைசேசிக சூத்திரத்தில் பௌத்த மதத்தின் கோட்பாடுகளைப் பற்றி எதுவும் குறிப்பிடாததால், அவர் பௌத்த மதத்தின் வருகைக்கு முன்பே புகழ் பெற்றிருந்தார் என அறிய வருகிறது.   கிமு 6 மற்றும் 2 ஆம் நூற்றாண்டுகளுக்கு இடையில் தொகுக்கப்பட்டிருக்கலாம். மேலும், பொது ஊழி தொடங்குவதற்கு முன்பு தற்போதுள்ள பதிப்பு இறுதி செய்யப்பட்டிருக்கலாம்.

## உரைகள்
பொது ஊழியின் தொடக்கத்திலிருந்தே பல அறிஞர்கள் இது குறித்து கருத்து தெரிவித்துள்ளனர். பிரஷ்டபாதர் என்பவர் பதார்த்த தர்ம சங்க்ராகா (பொருளின் பண்புகளின் தொகுப்பு) என்ற தலைப்பில் எழுதிய உரை வைசேசிக சூத்திரத்தின் ஆரம்பகால உரையாகக் கருதப்படுகிறது.  மடிகேந்திரன் என்பவரது தசா பதார்த சாஸ்திரம் என்பது வைசேசிக சூத்திரத்தின் மற்றொரு முக்கியமான இரண்டாம் படைப்பு ஆகும். இது சமசுகிருதத்திலும் எழுதப்பட்டுள்ளது. மேலும், கிபி 648 இல் சுவான்சாங் சீன மொழியிலும் மொழிபெயர்ப்புசெய்துள்ளார்.

வைசேசிக சூத்திரம் பழமொழி சூத்திர பாணியில் எழுதப்பட்டுள்ளது. மேலும் இயற்கை அணுவாதத்தைப் பயன்படுத்தி பிரபஞ்சத்தின் உருவாக்கம் மற்றும் இருப்பு பற்றிய அதன் கோட்பாடுகளை முன்வைக்கிறது. யதார்த்தவாதத்தைப் பயன்படுத்துகிறது, மேலும் இது மனித வரலாற்றில் முதன்முதலில் அறியப்பட்ட முறையான யதார்த்தமான உள்ளியம் வகைகளில் ஒன்றாகும். இந்த உரை பல்வேறு வகையான இயக்கங்கள் மற்றும் அதை நிர்வகிக்கும் சட்டங்கள், தர்மத்தின் பொருள், அறிவியலின் கோட்பாடு, ஆத்மாவின் அடிப்படை மற்றும் யோகா மற்றும் மோட்சத்தின் தன்மை ஆகியவற்றைப் பற்றி விவாதிக்கிறது. உலகில் உள்ள அனைத்து நிகழ்வுகளுக்கும் இயக்கம் தான் காரணம் என்ற வெளிப்படையான குறிப்பும், அதைப் பற்றிய பல முன்மொழிவுகளும் அதை இயற்பியல் பற்றிய ஆரம்பகால நூல்களில் ஒன்றாக ஆக்குகின்றன.

## இதையும் காண்க
* பிரம்ம சூத்திரம்
* உபநிடதம்
* வேதம்

## மேற்கோள்கள்

## நூல் ஆதாரங்கள்
*
*
*Subhash Kak (2016), Matter and Mind: The Vaiśeṣika Sūtra of Kaṇāda 
*
*
*
*O'Flaherty, Wendy Doniger. Textual Sources for the Study of Hinduism (Textual Sources for the Study of Religion). .
## வெளி இணைப்புகள்
*Vaisheshika-sutra with three commentaries English translation by Nandalal Sinha, 1923 (includes glossary)

பகுப்பு:இந்து மெய்யியல் கருத்துருக்கள்
பகுப்பு:மீமாஞ்சம்
பகுப்பு:இந்திய மெய்யியல்
பகுப்பு:வைதிக மெய்யியல்கள்
கதிரியக்க இயற்பியல்

**கதிரியக்க இயற்பியல்** (நவீன எழுத்துமுறையில் **வானொலி இயற்பியல்** என்றும் அழைக்கப்படுகிறது) என்பது குறிப்பிட்ட வகை கதிர்வீச்சுகளின் கோட்பாட்டு மற்றும் பரிசோதனை சார்ந்த ஆய்வில் கவனம் செலுத்தும் இயற்பியலின் ஒரு கிளையாகும்.) இத்துறை கதிர்வீச்சுகளின் உமிழ்வு, பரவல் மற்றும் பொருளுடன் அவை தொடர்பு கொள்ளும் விதம் ஆகியவற்றை ஆராய்கிறது.

இச்சொல் பின்வரும் முக்கிய அர்த்தங்களில் பயன்படுத்தப்படுகிறது:

* வானொலி அலைகளை ஆய்வு செய்தல் (ஆரம்பகால ஆய்வு துறை)
* மருத்துவக் கதிரியக்கத்தில் பயன்படுத்தப்படும் கதிர்வீச்சுகளை ஆய்வு செய்தல்
* மின்காந்த கதிர்வீச்சின் பிற அலைவரம்புகளை குறிப்பிட்ட பயன்பாடுகளில் ஆய்வு செய்தல்

கதிரியக்க இயற்பியலின் முக்கிய பயன்பாடுகளில் வானொலி தொடர்பியல், வானொலி நிலைமையறிதல், வானியற்கலை மற்றும் மருத்துவக் கதிரியக்கம் ஆகியவை அடங்குகின்றன.

## கிளைகள்

* பாரம்பரிய கதிரியக்க இயற்பியல்– வானொலி அலை தொடர்பு மற்றும் கண்டறிதல் தொடர்பான ஆய்வுகளை மேற்கொள்கிறது.

* குவாண்டம் கதிரியக்க இயற்பியல்– லேசர் மற்றும் மேசர் இயற்பியலை உள்ளடக்கியதாகும்; சோவியத் ஒன்றியத்தில் குவாண்டம் கதிரியக்க இயற்பியலின் நிறுவப்பிதாவாக நிக்கொலை பாசோவ் குறிப்பிடப்படுகிறார்.

* புள்ளியியல் கதிரியக்க இயற்பியல்– கதிரியக்க நிகழ்வுகளை புள்ளியியல் முறையில் ஆய்வு செய்யும் துறையாகும்.

## மேற்கோள்கள்

பகுப்பு:கதிரியக்கம்
பகுப்பு:வானொலித் தொழில்நுட்பம்
அலுமினியம் பெர்குளோரேட்டு

**அலுமினியம் பெர்குளோரேட்டு** (*Aluminium perchlorate*) என்பது Al(ClO4)3·*n*H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வாய்ப்பாட்டிலுள்ள n 0 முதல் 9 வரை ஏதாவது ஒரு எண் இருக்கும். பொதுவாக நோனா ஐதரேட்டு Al(ClO4)3·9H2O ஆகக் காணப்படுகிறது. ஆனால் முந்நீரேற்று போன்ற பிற நீரேற்றுகளும்  இருப்பதாகக் கூறப்படுகிறது. அலுமினியம் பெர்குளோரேட்டின் அனைத்து வடிவங்களும் நீரில் கரையக்கூடியதாகவும் நீருறிஞ்சும் வெள்ளை நிறத் திடப்பொருளாகவும் காணப்படுகின்றன. 

## தயாரிப்பு
அலுமினியம் ஐதராக்சைடை நீரிய பெர்குளோரிக் அமிலத்தில் கரைப்பதன் மூலமும், அதைத் தொடர்ந்து கரைசலை ஆவியாக்குவதன் மூலமும் நோனா ஐதரேட்டு  தயாரிக்கப்படுகிறது.

:Al(OH)3 + 3 HClO4 → Al(ClO4)3 + 3 H2O

82 °செல்சியசு வெப்பநிலையில் வெப்பப்படுத்துவதன் மூலம் நோனா ஐதரேட்டை நீரிழப்பு செய்வது ஒரு கார பெர்குளோரேட்டை உருவாக்குகிறது. இருப்பினும், வெற்றிடத்தின் கீழ் 80 °செல்சியசு  வெப்பநிலையில் வெப்பப்படுத்துவது முந்நீரேற்றை உருவாக்குகிறது. முந்நீரேற்றை மேலும் வெப்பப்படுத்தினால் நீரற்ற வடிவத்தை உருவாக்காது; அதற்கு பதிலாக, இது அலுமினியம் ஆக்சைடாக சிதைகிறது..

அலுமினியம் குளோரைடு மற்றும் டைகுளோரின் எக்சாக்சைடு ஆகியவற்றின் வினையால் –20 °செல்சியசு வெப்பநிலையில் நீரற்ற அலுமினியம் பெர்குளோரேட்டு தயாரிக்கப்படுகிறது:

:8 Cl2O6 + 2 AlCl3 → 2 ClO2Al(ClO4)4 + 6 ClO2 + 3 Cl2

இதன் விளைவாகக் கிடைக்கும் ClO2Al(ClO4)4 பின்னர் வெற்றிடத்தின் கீழ் 90 °செல்சியசு வெப்பநிலைக்கு வெப்பப்படுத்தப்பட்டு நீரற்ற அலுமினியம் பெர்குளோரேட்டை உருவாக்குகிறது.

## வினைகள்
அலுமினியம் பெர்குளோரேட்டு தண்ணீரில் கரைந்து தனித்த [Al(H2O)6]3+ மற்றும் ClO4– அயனிகளை உருவாக்குகிறது. [Al(H2O)6]3+ பகுதியளவு நீராற்பகுப்பு அடைகிறது. இது எக்சா அக்குவா இரும்பு(III) அயனியைப் போன்றதாகும்.
:[Al(H2O)6]3+ ⇌ [Al(H2O)5OH]2+ + H+

பெர்குளோரிக் அமிலத்தைச் சேர்ப்பதன் மூலம் இதை அடக்கலாம். மற்ற நீரிய Al3+ கரைசல்களைப் போலவே, அம்மோனியம் ஐதராக்சைடு அல்லது சோடியம் ஐதராக்சைடு போன்ற காரத்தைச் சேர்ப்பது அலுமினியம் ஐதராக்சைடு வீழ்படிவாக்கத்திற்கு வழிவகுக்கிறது. காரத்தை மேலும் சேர்க்கும்போது, ​​வீழ்படிவாக்கமானது மீண்டும் கரைந்து [Al(OH)4]–  அயனியை உருவாக்குகிறது.

டிரை- மற்றும் நோனா ஐதரேட்டுகளான நீரேற்றுகள் பல்வேறு கரிம கரைப்பான்களில் கரைகின்றன. பிரிடின், டைமெதில் அசிட்டமைடு , டைமெதில் சல்பாக்சைடு மற்றும் அசிட்டோநைட்ரைல் போன்ற கரிம ஈந்தணைவிகளுடன் பல அணைவுச் சேர்மங்களைத் தயாரிக்கப் பயன்படுகின்றன. குறிப்பாக, டைமெதில் சல்பாக்சைடு அணைவுச் சேர்மம், [Al(DMSO)6](ClO4)3 வெடிக்கும் தன்மை கொண்டது. மற்ற அலுமினிய பெர்குளோரேட்டு அணைவுச் சேர்மங்களான  டெட்ராபெர்குளோரோடோ அலுமினேட்டு மற்றும் எக்சாபெர்குளோரோடோ அலுமினேட்டு ஆகியவையும் அறியப்படுகின்றன.

நீரற்ற அலுமினிய பெர்குளோரேட்டை 160 °செல்சியசு வெப்பநிலைக்கு சூடாக்கும் போது சிதைந்து Al2O(ClO4)4 உருவாகிறது.

:4 Al(ClO4)3 → 2 Al2O(ClO4)4 + 2 Cl2 + 7 O2

450 °செல்சியசு வெப்பநிலைக்கு மேலும் சூடாக்கப்பட்டால் ஆக்சிபெர்குளோரேட்டு அலுமினியம் ஆக்சைடாக சிதைவடைகிறது.

## மேலும் காண்க
* டெட்ராபெர்குளோரேட்டோ அலுமினேட்டு
* எக்சாபெர்குளோரேட்டோ அலுமினேட்டு
## மேற்கோள்கள்

பகுப்பு:அலுமினியம் சேர்மங்கள்
பகுப்பு:பெர்குளோரேட்டுகள்
நுண்புகைப்படவியல் (இலக்கியம்)

**நுண்புகைப்படவியல்** (*microphotography*) என்பது அறிவியல் செய்தியியல் துறையில் 1990களின் தொடக்கத்தில் உருவான ஒரு எழுத்து நடை ஆகும். இந்நடை “நுண்படம்” என்ற கருத்திலிருந்து பெயரிடப்பட்டது. பெரும் அளவிலான உலகத்தை மிகச் சிறிய அளவிலான, கீழ்நோக்கு அல்லது நுண்ணோக்கி பார்வையில் மிகத் துல்லியமாக விளக்கும் தனித்துவம் இதன் முக்கிய அம்சமாகும்.

இந்த நடைமுறையின் குறிப்பிடத்தக்க படைப்புகளில் ஒன்றாக டேவிட் போடானிஸ் எழுதிய *தி சீக்ரெட் ஹவுஸ்: 24 ஆவர்ஸ் இன் த ஸ்ட்ரேஞ்ச் அண்ட் வொண்டர்ஃபுல் வேர்ல்ட் இன் விச் வீ ஸ்பெண்ட் ஆர் நைட்ஸ் அண்ட் டேய்ஸ்* என்ற நூல் கருதப்படுகிறது. இந்நூல், ஒரு வழக்கமான மூடப்பட்ட மனித வாழ்விடத்தின் நாளாந்த வாழ்க்கையை மிக நுணுக்கமாக விவரித்து, அதனுடன் தொடர்புடைய இயற்பியல் மற்றும் உயிரியல் விளக்கங்களையும் விரிவாக வழங்குகிறது.

பகுப்பு:அறிவியல்
பகுப்பு:இதழியல்
சதாவோன் சட்டமன்றத் தொகுதி

**சதாவோன் சட்டமன்றத் தொகுதி** (*Sataon Assembly constituency*) என்பது இந்திய மாநிலமான உத்தரப்பிரதேசத்தில் உள்ள உத்தரப்பிரதேச சட்டமன்றத்தின் ஒரு தொகுதியாகும். இது 2012 இல் நிறுத்தப்பட்டது. . இது ரேபரேலி மாவட்டத்தின் கீழ் இருந்தது.

## சட்டப்பேரவை உறுப்பினர்கள்

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
கண்டியா சட்டமன்றத் தொகுதி

**கண்டியா சட்டமன்றத் தொகுதி** *(Handia Assembly constituency)* என்பது இந்தியாவின் உத்தரப் பிரதேச மாநில சட்டமன்றத்தில் உள்ள 403 சட்டமன்றத் தொகுதிகளில் ஒன்றாகும். இத்தொகுதியானது அலகாபாத் மாவட்டத்தில் அமைந்துள்ளது. கண்டியா, பதோகி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2022

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
நீலாய் சட்டமன்றத் தொகுதி

**நீலாய் சட்டமன்றத் தொகுதி** (**N36**) (மலாய்: *Bahagian Pilihan Raya Nilai*; ஆங்கிலம்: *Nilai State Constituency* என்பது மலேசியா, நெகிரி செம்பிலான், சிரம்பான் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 1995-ஆம் ஆண்டில், லெங்கெங் சட்டமன்றத் தொகுதியில் இருந்து உருவாக்கப்பட்டது. 

நீலாய் சட்டமன்றத் தொகுதி 1995-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 1995-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

1995-ஆம் ஆண்டில் இருந்து நீலாய் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **[[அருள் குமார் ஜம்புநாதன்]]** *(Arul Kumar Jambunathan)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

## வாக்காளர் எண்ணிக்கை
நீலாய் சட்டமன்றத் தொகுதியின் 2023-ஆம் ஆண்டு வாக்காளர் எண்ணிக்கை: 
* மலாயர் **43.3%** 
* சீனர் **31.9%** 
* இந்தியர் **21.6%** 
* பிற இனத்தவர் **3.14%** 

30 மார்ச் 2018 அன்று வெளியிடப்பட்ட மத்திய அரசிதழின்படி, நீலாய் தொகுதி 10 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* நீலாய்
* சிரம்பான் மக்களவைத் தொகுதி
* அமினுடின் அருண்
* குணசேகரன் பாலசாமி
* ராஜசேகரன் குணசேகரன்
* வீரப்பன் சுப்பிரமணியம்

## வெளி இணைப்புகள்

பகுப்பு:நெகிரி செம்பிலான் சட்டமன்றத் தொகுதிகள்
நெகிழி மழை

**நெகிழி மழை** (*plastic rain*) என்பது 5 மில்லி மீட்டருக்கு குறைவான அளவு கொண்ட நுண்ணிய நெகிழி துகள்களும் நார்களும் வளிமண்டலத்திலிருந்து பூமியின் மேற்பரப்பில் தேங்குவதைக் குறிக்கும். இது மழைப்பொழிவு மூலம் (ஈரத் தேக்கம்) அல்லது ஈர்ப்பு விசையால் கீழிறங்குதல் (உலர் தேக்கம்) ஆகிய முறைகளில் நிகழ்கிறது.ஆரம்பத்தில் நுண்ணிய நெகிழிகள் கடல் மாசுபடுத்திகளாக வகைப்படுத்தப்பட்டிருந்தன. எனினும், பின்னர் மேற்கொள்ளப்பட்ட ஆய்வுகள் இவை வளிமண்டலத்திலும் காணப்படுகின்றன என்பதை வெளிப்படுத்தின. காற்றோட்டங்களின் மூலம் இத்துகள்கள் நீண்ட தூரங்களுக்கு எடுத்துச் செல்லப்பட்டு, பின்னர் நில, நீரியல் சூழல்களில் தேங்குகின்றன.

## வளிமண்டல கடத்தலும் தேக்கமும்
கடல் சூழல்களில் காணப்படும் நெகிழி துகள்களை விவரிக்க “நுண்ணிய நெகிழி” என்ற சொல் 2004ஆம் ஆண்டு ஒருமைப்படுத்தப்பட்ட பின்னர் வளிமண்டல நுண்ணிய நெகிழிகள் குறித்த ஆய்வு உருவாகத் தொடங்கியது. 2015ஆம் ஆண்டு, பிரான்சு நாட்டின் பாரிசு நகரப் பகுதியில் வளிமண்டலத்திலிருந்து நுண்ணிய நெகிழிநார்கள் கீழிறங்கி தேங்குகின்றன என்பதைக் கண்டறிந்தபோது, வளிமண்டல வீழ்ச்சி சாத்தியம் பதிவு செய்யப்பட்டது.

2019ஆம் ஆண்டில் ஆய்வுகள் நகர மையங்களைத் தாண்டி தொலைதூர பகுதிகளுக்கும் விரிந்தன. பிரான்சின் பைரினீசு மலைப்பகுதியில் மேற்கொள்ளப்பட்ட ஆய்வு, முக்கிய சேர்க்கை மூலங்களிலிருந்து சுமார் 100 கிலோ மீட்டர் தொலைவில் உள்ள உயர்நிலை, குடியிருப்பற்ற பகுதிகளுக்கு கூட வளிமண்டலக் கடத்தல் முறைகள் நுண்ணிய நெகிழி துகள்களை கொண்டு செல்ல முடியும் என்பதை வெளிப்படுத்தியது.

2020ஆம் ஆண்டு *சயின்ஸ்* என்ற அறிவியல் ஆய்விதழில் வெளியிட்ட ஆய்வு, இந்நிகழ்வை மேலும் விளக்கி, ஈரத் தேக்கம், உலர் தேக்கம் என்ற இரு முறைகளை வேறுபடுத்திக் காட்டியது. ஈரத் தேக்கத்தில் மழை அல்லது பனிப்பொழிவின் மூலம் துகள்கள் அகற்றப்படுகின்றன; உலர் தேக்கத்தில் மழையற்ற காலங்களில் துகள்கள் நேரடியாக கீழிறங்கி தேங்குகின்றன. இந்த ஆய்வு அமெரிக்காவின் மேற்கு பகுதியிலுள்ள பாதுகாக்கப்பட்ட பகுதிகளில் ஆண்டுதோறும் 1,000 மெட்ரிக் டன்களுக்கு மேற்பட்ட நுண்ணிய நெகிழிகள் தேங்குகின்றன என மதிப்பிட்டது. இதன் மூலம், வளிமண்டலம் நெகிழி துகள்களின் உலகளாவிய கடத்தலை எளிதாக்குகிறது என்பதும் குறிப்பிடப்பட்டது.

## மேற்கோள்கள்

பகுப்பு:மாசடைதல்
பகுப்பு:நெகிழிகள்
பகுப்பு:காற்று மாசுபாடு
செரி தஞ்சோங் சட்டமன்றத் தொகுதி

**செரி தஞ்சோங் சட்டமன்றத் தொகுதி** (**N36**) (மலாய்: *Bahagian Pilihan Raya Sri Tanjung*; ஆங்கிலம்: *Sri Tanjung State Constituency* என்பது மலேசியா, நெகிரி செம்பிலான், போர்டிக்சன் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 2018-ஆம் ஆண்டில், போர்டிக்சன் சட்டமன்றத் தொகுதியில் இருந்து உருவாக்கப்பட்டது. 

செரி தஞ்சோங் சட்டமன்றத் தொகுதி 2018-ஆம் ஆண்டில் உருவாக்கப்பட்டது. மறுசீரமைக்கப்பட்ட இந்தத் தொகுதியில், முதன்முதலாக 2018-ஆம் ஆண்டில் மலேசியப் பொதுத் தேர்தல் நடைபெற்றது. இறுதியாக, 2023-ஆம் ஆண்டில் மாநிலத் தேர்தல் நடைபெற்றது.

2018-ஆம் ஆண்டில் இருந்து செரி தஞ்சோங் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **[[ராஜசேகரன் குணசேகரன்]]** *(Rajasekaran Gunnasekaran)* என்பவர் இந்தச் சட்டமன்றத் தொகுதியின் உறுப்பினராக உள்ளார். 

## வாக்காளர் எண்ணிக்கை
செரி தஞ்சோங் சட்டமன்றத் தொகுதியின் 2023-ஆம் ஆண்டு வாக்காளர் எண்ணிக்கை: 
* மலாயர் **37.4%** 
* சீனர் **31.4%** 
* இந்தியர் **28.1%** 
* பிற இனத்தவர் **3.12%** 

30 மார்ச் 2018 அன்று வெளியிடப்பட்ட மத்திய அரசிதழின்படி, செரி தஞ்சோங் தொகுதி 4 வாக்குச் சாவடித் தொகுதிகளாகப் பிரிக்கப்பட்டுள்ளது.

## தொகுதி வரலாறு

## தேர்தல் முடிவுகள்

## மேற்கோள்கள்

## மேலும் காண்க
* போர்டிக்சன்
* போர்டிக்சன் மக்களவைத் தொகுதி
* ரவி முனுசாமி
* ராஜசேகரன் குணசேகரன்
* வீரப்பன் சுப்பிரமணியம்

## வெளி இணைப்புகள்

பகுப்பு:நெகிரி செம்பிலான் சட்டமன்றத் தொகுதிகள்
எகிப்து அரசர் கல்லறைகளில் தமிழ் எழுத்துகள்

தமிழர்களின் வணிகத் தொடர்பு செங்கடல் பெர்திகே, குசீர்-அல்-காதிம் துறைமுகங்கள் வரை இருந்ததற்கான சான்றுகள் இதுவரையில் கிடைத்திருந்தன.

இப்போது தமிழர்கள் சுற்றுலாப் பயணிகளாக அத்துறைமுகங்களிலிருந்து 400 கிலோமீட்டர் தொலைவில் உள்ள லகுஸர் வரையில் சென்றுள்ளதற்கான கல்வெட்டுச் சான்றுகள் கிடைத்துள்ளன. சென்னையில் சர்வதேச தமிழ்க் கல்வெட்டு மாநாடு ஒன்று நடந்தது. அந்த மாநாட்டில் சுவிச்சர்லாந்து வாசேன் பல்கலைக்கழகப் பேராசிரியர் இங்கோ ஸ்ரௌச், பிரான்சு நாட்டுப் பேராசிரியர் ஷார்லட் ஸ்மிட் ஆகியோரும் கலந்துகொண்டனர். அவர்கள் ஒரு ஆய்வு முடிவை வெளியிட்டனர்.  எகிப்து அரசர் கல்லறைகளில் தமிழ் எழுத்துகள் இருப்பதை எடுத்துக்காட்டி அவற்றைப் பற்றிய கருத்துகளையும் தெரிவித்துள்ளனர். 

வேலி ஆப் தி கிங்ஸ் என்று சொல்லப்படும் அரசர்களில் புகழ் பெற்ற மன்னர் 6-ஆவது ராமேசஸ். இவரது 14-ஆவது எண் கொண்ட கல்லறைகளில் தமிழர் பெயர்கள் பொறிக்கப்பட்டுள்ளன. 

எழுத்துகள் தமிழ்-பிராமி (தமிழி அல்லது தாமிழி) எழுத்துகளில் உள்ளன. இத்தகைய கல்லறை எழுத்துகள் 10-இற்கு மேல் உள்ளன. 

ஒன்றில் ‘சிகை கொற்றன்’  என்னும் பெயர் உள்ளது. [ற] எழுத்து தமிழுக்கே உரிய எழுத்து என்பதை உலகம் அறியும். சிகைக்கொற்றன் என்னும் பெயர் குடுமிக்கோமான்  என்னும் சங்க கால அரசன் பெயரோடு ஒப்பிட்டுப் பார்க்க வேண்டிய ஒன்று. 

‘கோபான் வர கண்ட’ என்னும் கல்வெட்டுத் தொடர் இவன் பார்க்க வந்தவன் என்று குறிப்பிடுவதாக ஆய்வாளர்கள் எடுத்துக்கொண்டுள்ளனர். 

சங்ககாலத் தமிழர்க்கே உரிய சாத்தன், கீரன் என்னும் பெயர்களும் இங்குக் காணப்படுகின்றன. 

இவற்றில் சிகை கொற்றன் என்னும் பெயர் மட்டும் 8 கல்லறைகளில் பொறிக்கப்பட்டுள்ளது. இவன் பார்க்க வந்த குழுவினரின் தலைவனாக இருக்கலாம் என்று அந்த ஆய்வாளர்கள் குறிப்பிடுகின்றனர். 

இந்தக் கல்வெட்டுகளின் காலம் கி. பி. முதல் மூன்று நூற்றாண்டுகள்.  இங்குள்ள எழுத்துகள் கொடுமணல் அகழ்வாய்வில் கண்ட எழுத்துகளை ஒத்திருக்கின்றன. 

அக்காலக் கிரேக்கப் பயணிகள் தாம் சென்ற இடங்களில் தம் பெயர்களைப் பொறிக்கும் பழக்கத்தைக் கொண்டிருந்தனர். அந்தப் பழக்கம் தமிழர்களிடமும் இருந்திருக்கிறது.

## மேற்கோள்

பகுப்பு:தமிழர் அடையாளம்
பகுப்பு:தமிழர் ஆவணங்கள்
அருள் குமார் ஜம்புநாதன்

**அருள் குமார் ஜம்புநாதன்** (ஆங்கிலம்; மலாய்: *Arul Kumar Jambunathan*) (பிறப்பு: 12 செப்டம்பர் 1985) என்பவர் மலேசிய அரசியல்வாதி; 2013-ஆம் ஆண்டு முதல் நெகிரி செம்பிலான் மாநில சட்டமன்றத்தில், நீலாய் சட்டமன்றத் தொகுதியின் உறுப்பினராக மூன்று தவணைகளுக்குப் பணிபுரிந்தவர் ஆவார். 

மேலும் மே 2018 முதல் சனவரி 2023 வரை பாக்காத்தான் அரப்பான் (**PH**) மாநில நிர்வாகத்தின் கீழ் நெகிரி செம்பிலான் மாநில அமைச்சர் (**EXCO**) பதவி வகித்தார். அதன் பின்னர் மீண்டும் 24 ஆகத்து 2023 முதல் நெகிரி செம்பிலான் மாநில அமைச்சர் பதவியை வகித்து வருகிறார்.

## அரசியல் வாழ்க்கை

இவர் சனவரி 2023 முதல் ஆகத்து 2023 வரை மலேசிய போக்குவரத்து அமைச்சர் அந்தோனி லோக் அவர்களின் அரசியல் செயலாளராகப் பணியாற்றினார். இவர் பாக்காத்தான் அரப்பான் கூட்டணியின் ஓர் உறுப்புக் கட்சியான ஜனநாயக செயல் கட்சியின் (**DAP**) உறுப்பினராக உள்ளார்.

ஜனநாயக செயல் கட்சியின் தேசிய மாநாட்டிற்குப் பிறகு மார்ச் 2025 முதல் ஜனநாயக செயல் கட்சியின் தேசிய துணைத் தலைவராகவும் பணியாற்றி வருகிறார்.

## நீலாய் சட்டமன்றத் தொகுதி
நீலாய் சட்டமன்றத் தொகுதி (**N36**) என்பது மலேசியா, நெகிரி செம்பிலான், சிரம்பான் மாவட்டத்தில் உள்ள ஒரு சட்டமன்றத் தொகுதி ஆகும். இந்தத் தொகுதி, 1995-ஆம் ஆண்டில் உருவாக்கப்பட்டது. 

1995-ஆம் ஆண்டில் இருந்து நீலாய் சட்டமன்றத் தொகுதி, நெகிரி செம்பிலான் மாநில சட்டமன்றத்தில் பிரதிநிதிக்கப் படுகிறது. தற்போது **அருள் குமார் ஜம்புநாதன்** இந்தத் தொகுதியின் சட்டமன்ற உறுப்பினராக உள்ளார்.

## தேர்தல் முடிவுகள்

## மேற்கோள்கள்

## மேலும் காண்க
* நெகிரி செம்பிலான் மாநில சட்டமன்றம்
* நெகிரி செம்பிலான் மாநில ஆட்சிக்குழு
* மலேசிய இந்திய சட்டமன்ற உறுப்பினர்கள்

## வெளி இணைப்புகள்

பகுப்பு:நெகிரி செம்பிலான் மக்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:மலேசிய இந்தியர்கள்
பகுப்பு:மலேசியத் தமிழ் அரசியல்வாதிகள்
பகுப்பு:நெகிரி செம்பிலான் மாநில சட்டமன்ற உறுப்பினர்கள்
இ. மகேந்திரன்

**இ. மகேந்திரன்** (*I. Mahendran*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டி திருவள்ளுவர் நகர் பகுதியினைச் சேர்ந்தவர். இளநிலை வணிகவியல் பட்டம் பெற்றுள்ள மகேந்திரன் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1965 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
இரா. பாண்டியம்மாள்

**இரா. பாண்டியம்மாள்** (*R. Pandiammal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் மதுரை மாவட்டம் உசிலம்பட்டி தேனிச்சாலைப் பகுதியினைச் சேர்ந்தவர். இளங்கலைப் பட்டம் பெற்றுள்ள பாண்டியம்மாள் அனைத்திந்திய அண்ணா திராவிட முன்னேற்றக் கழக கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் உசிலம்பட்டி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1953 பிறப்புகள்
பகுப்பு: அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கட்சின் சிறிய பருவகால உவர் சதுப்பு நிலம்

**கட்சின் சிறிய பருவகால உவர் சதுப்பு நிலம்** (*Little Rann of Kutch*), இந்தியாவின் குஜராத் மாநிலத்தின் கட்ச் மாவட்டத்தில்  அமைந்த பருவகால உப்பு நீர் சதுப்புநிலம் ஆகும். இதன் தெற்கில் கட்ச்சின் பெரிய பருவகால உவர் சதுப்பு நிலம் உள்ளது. இந்தியாவில் உற்பத்தி செய்யப்படும் உப்பில் 75%க்கும் அதிகமான உப்பு, கச்சின் பருவகால உவர் சதுப்பு நிலங்களிலிருந்து உற்பத்தி செய்யப்படுகிறது. குளிர்காலத்தில் ரான் ஆஃப் கட்ச், கிரேட் ரான் ஆஃப் கட்ச் மற்றும் லிட்டில் ரான் ஆஃப் கட்ச் ஆகியவை வெள்ளை உப்பு படிகங்களால் மூடப்பட்டிருக்கும். பருவமழை நின்ற பிறகு, வெயிலில் நனைந்த ரான் ஆப் கட்ச் பகுதிகளில் அடர்த்தியான உப்பு அடுக்குகளாக மாறுகிறதுஇப்பகுதி ஆசியக் காட்டுக் கழுதைகளின் தாயகம் ஆகும் .

## உப்பு உற்பத்தி
கட்சின் சிறிய பருவகால உவர் சதுப்பு நிலம் மற்றும் கட்ச்சின் பெரிய பருவகால உவர் சதுப்பு நிலம் இந்திய உப்பு உற்பத்தியில் முன்னிலை வகிக்கிறது. மழைக்காலத்தின் போது, கட்ச்சின் நீருக்கடியில் உள்ள மேசை உப்பு நீரால் நிரம்பப்படுகிறது. அக்டோபரில் தண்ணீர் வடிந்த பிறகு, உப்புத் தொழிலாளர்கள் தற்காலிகமாக குடியேறி டீசல் மோட்டர் பம்புகளைப் பயன்படுத்தி உப்புநீரை வயல்களுக்குள் செலுத்துகிறார்கள். பின்னர் இயற்கையான காலநிலை நிலைமைகள் தண்ணீரை ஆவி ஆகி உப்பு படிகங்கள் மட்டும் நிலத்தில் படிகிறது.. உப்பு பதப்படுத்துதல் தொழிலாளர்கள் 6-7 மாதங்கள் தொடர்ந்து வயல்களில் கடுமையான சூழ்நிலையில் வேலை செய்வதால் கடுமையான உடல்நலப் பிரச்சினைகளை எதிர்கொள்கின்றனர்.[7] 2019 ஆம் ஆண்டில், உப்பு பதப்படுத்தல் தொழிலாளர்களுக்கு நிதி உதவி செய்வதற்கும், டீசலில் இருந்து சூரிய சக்தியில் இயங்கும் பம்புகளுக்கு மாறுவதை ஊக்குவிப்பதற்கும் ஒரு வழிமுறையாக, குஜராத் அரசு, பருவம் இல்லாத காலத்தில் உற்பத்தி செய்யப்படும் அதிகப்படியான சூரிய சக்தியை வாங்க மாநிலத்தை அனுமதித்தது.

## இஞ்சி இறால் மீன்பிடித்தல்
இப்பகுதி உள்நாட்டு மற்றும் சர்வதேச சந்தைகளில் இறால் மீன் அதிக தேவை காரணமாக இறால் மீன்பிடித்தல் பொருளாதாரத்தில் ஒரு பங்கைக் கொண்டுள்ளது. இஞ்சி இறால் இனமான *மெட்டாபீனியஸ் குட்சென்சிஸ்*, இந்தப் பகுதிக்கு மட்டுமே சொந்தமானது. மேலும் அதன் மீன்பிடித்தல் மிகவும் பருவகாலமானது. சூலை மாதத்தில் தொடங்கும். மழைக்காலத்தில், லிட்டில் ரான் வெள்ளத்தில் மூழ்கி தற்காலிகமாக கட்ச் வளைகுடாவுடன் இணைகிறது. இதனால் இஞ்சி இறால் குஞ்சுகள் லிட்டில் ரானுக்கு செல்கிறது. இது ஆகஸ்ட் முதல் செப்டம்பர் வரை நீடிக்கும். மீனவர்கள் பெரும்பாலும் பருவகால தொழிலாளர்கள், ஆண்டின் பெரும்பகுதியை உப்புத் தொழிலாளர்களாக வேலை செய்கிறார்கள்.
## இதனையும் காண்க
* கச்சு மாவட்டம்
* கட்ச் இராச்சியம்
* கட்ச் பாலைவனம்
* கட்ச்சின் பெரிய பருவகால உவர் சதுப்பு நிலம்
* கட்ச் வளைகுடா
* புஜ்
* இந்திய காட்டு கழுதை சரணாலயம்

## மேற்கோள்கள்

பகுப்பு:இந்தியாவில் உப்புத் தொழில்
பகுப்பு:கட்சு மாவட்டம்
பகுப்பு:குஜராத்தின் புவியியல்
பகுப்பு:இந்தியாவில் உள்ள சதுப்பு நிலங்கள்
ஓட்டல் டி வில்லே, செயிண்ட்-லியூ, ரீயூனியன்

**ஓட்டல் டி வில்லே** (*Hôtel de Ville*) என்பது பிரான்சின் கடல்கடந்த பிராந்தியமாக இந்தியப் பெருங்கடலில் உள்ள ரீயூனியனின் தீவின் செயிண்ட்-லியூவில் உள்ள ஒரு நகர மண்டபம் ஆகும்.

## வரலாறு
இந்தக் கட்டடம் 18 ஆம் நூற்றாண்டின் முதல் பாதியில் ஒற்றை மாடி காபி கடையாக பிரெஞ்சு இண்டீஸ் நிறுவனத்தால்  கட்டப்பட்டது.  செயிண்ட்-லியூ நகரம் 1790 ஆம் ஆண்டில் ஒரு கம்யூன் அந்தஸ்துக்கு உயர்த்தப்பட்டது. ஐந்து ஆண்டு வளத்திற்குப் பிறகு  தீவு ஆண்டுக்கு 2,000 டன்களுக்கும் அதிகமான காபியை ஏற்றுமதி செய்தது.  1829 ஆம் ஆண்டில் மன்னர் சார்லஸ் பத்தாம் கட்டடத்தை நகராட்சி பயன்பாட்டிற்காக கம்யூனுக்கு வழங்கினார். இந்தக் கட்டடம் ஒரு காவல் நிலையமாகவும் நகராட்சி அலுவலகமாகவும் பயன்படுத்தப்பட்டது. மேலும் அதிகரித்து வந்த நகராட்சி ஊழியர்களுக்கு ஏற்றதாக, 1821 மற்றும் 1847 க்கு இடையில் இது இரண்டு மாடி கட்டடமாக விரிவாக்கப்பட்டது. 

இந்த வடிவமைப்பில் நகர சதுக்கத்தை (இப்போது பிளேஸ் ரேமண்ட் வெர்ஜஸ்) பார்த்தவாறு ஐந்து துண்களுடன் பிரதான முகப்பு இருந்தது. கடடடம் எரிமலைப்பாறைக் கல்லால் சிமென்ட் சாந்து பூச்சுடன் கட்டப்பட்டது. மூன்று தூண்களின் மையப் பகுதி, நெருக்கமாக அமைக்கப்பட்டிருந்தன. அதில் ஒரு அரைவட்ட உச்சியைக் கொண்ட கதவு இருந்தது, அதன் அருகே இரண்டு குறுகிய அரைவட்ட வட்ட உச்சியைக் கொண்ட சன்னல்கள் இருந்தன. வெளிப்புற தூண்களில் விசிறிப்பலகணியிடன் கூடிய அரைவட்டத் உச்சிக் கதவுகளும் இருந்தன. முதல் தளம் விதான ஆப்புக்கற்களுடன் ஐந்து சதுரத் தலை மடக்குப் பலகணிகள் கொண்டு மூடப்பட்டிருந்தது. மேலும் கட்டடம்  இரட்டை கூரையைக் கொண்டிருந்தது. குதிரைகளுக்கு தண்ணீர் ஊற்றுவதற்காக கட்டிடத்திற்குள் ஒரு உள் முற்றம் உருவாக்கப்பட்டது. 

பிரித்தானியர் ஆட்சி நடந்த ஒரு குறுகிய காலத்தில், 1811 நவம்பரில் நடந்த அடிமைக் கிளர்ச்சியை நினைவுகூரும் ஒரு நினைவுச்சின்னம், ரிச்சர்ட் வில்டெமனால் வடிவமைக்கப்பட்டு, சதுக்கத்தின் வடக்குப் பகுதியில், நகர மண்டபத்துக்கு முன்னால், 2011 நவம்பரில் திறக்கப்பட்டது. இந்தக் கலகத்தில் 20 அடிமைகள் கொல்லப்பட்டனர், 30 பேர் மரண தண்டனை விதிக்கப்பட்டனர், மேலும் பலர் சிறையில் அடைக்கப்பட்டனர்.    இந்த நினைவுச்சின்னம் ஒரு வளைந்த சுவரின் வடிவத்தில், கல் தலைகளைக் கொண்ட மாடக்குழிகள், கிளர்ச்சியில் இறந்த சில அடிமைகளைக் குறிக்கின்றன.  

## மேற்கோள்கள்

பகுப்பு:Coordinates on Wikidata
பகுப்பு:Pages using gadget WikiMiniAtlas
பகுப்பு:பிரெஞ்சு மொழி வார்த்தைகளைக் கொண்ட கட்டுரைகள்
பகுப்பு:பிரான்சில் உள்ள நகர மண்டபங்கள்
பகுப்பு:இரீயூனியன்
மு. வெங்கடராம ரெட்டி

**மு. வெங்கடராம ரெட்டி** (*M. Venkatarama Reddy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் கிருட்டிணகிரி மாவட்டம் ஓசூர் நகரைச் சேர்ந்தவர். முதுகலை, இளநிலைச் சட்டப்படிப்புகளை முடித்துள்ள வெங்கட்ராம ரெட்டி, இந்திய தேசிய காங்கிரசு கட்சியினைச் சார்ந்தவர். இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தளி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 1991

## மேற்கோள்கள்

பகுப்பு:1939 பிறப்புகள்
பகுப்பு: தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
புசுவா

**புசுவா** (*Bhuswa*) என்றும் அழைக்கப்படும் பூசுபா (மைதிலி भूसबा) என்பது இந்திய துணைக் கண்டத்தின் மிதிலா பிராந்தியத்தில் தயார் செய்யப்படும் ஓர் அரிசி இலட்டு ஆகும். இது பொதுவாக சத் பூஜை திருவிழாவின் போது சூரியநாராயணன் மற்றும் சத்தி மைய்யா ஆகியோருக்கு பிரசாதமாக தயாரிக்கப்படுகிறது. திருவிழா சடங்குகளுக்குப் பிறகு, பூசுவாக்கள் குடும்பத்தினராலும் பக்தர்களாலும் நுகரப்படுகின்றன.

*புசுவா* அரிசியை ஊறவைத்து தயாரிக்கப்படுகிறது. பின்னர் இது சூரிய ஒளியில் உலர்த்தப்படுகிறது. உலர்ந்த அரிசியானது நெய்யில் வறுத்தெடுக்கப்பட்டு பொடியாக அரைக்கப்படுகிறது. வெல்லத் தூள் (கரும்பு சர்க்கரை மற்றும் நெய்)  மாவுடன் கலந்து கோளங்களாக உருவாக்கப்படுகிறது. ஏலக்காய் மற்றும் உலர்ந்த பழங்கள் சில நேரங்களில் சுவைக்காக சேர்க்கப்படுகின்றன.

## மேற்கோள்கள்
இராணிகேத் தெற்கு சட்டமன்றத் தொகுதி

**இராணிகேத் தெற்கு சட்டமன்றத் தொகுதி** (*Ranikhet South Assembly constituency*) என்பது இந்திய வட மாநிலமான உத்தரப் பிரதேசத்தின் உத்தரப்பிரதேச சட்டப்பேரவையில் செயல்பாட்டில் இருந்த 454 தொகுதிகளில் ஒன்றாகும். இன்றைய உத்தராகண்டம் மாநிலத்தில் உள்ள அல்மோரா மக்களவைத் தொகுதியின் ஒரு பகுதியாக இத்தொகுதி இருந்தது. இந்த தொகுதி 1962இல் இராணிகேத் சட்டமன்றத் தொகுதியை உருவாக்குவதற்காக பிரிக்கப்பட்டது.

## சட்டப்பேரவை உறுப்பினர்

* 1967 முதல் *தொகுதி இல்லை*
*இராணிகேத் சட்டமன்றத் தொகுதியைப் பார்க்கவும்*

## மேலும் காண்க
* இராணிகேத்
* அல்மோரா மாவட்டம்

## மேற்கோள்கள்

பகுப்பு:உத்தரப் பிரதேச சட்டமன்றத் தொகுதிகள்
வே. கண்ணன் (செஞ்சி)

**வே. கண்ணன்** (*V. Kannan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் விழுப்புரம் மாவட்டம் செஞ்சி நகரைச் சேர்ந்தவர். நடுநிலைப் பள்ளிக் கல்வியினை முடித்துள்ள கண்ணன், திராவிட முன்னேற்றக் கழக கட்சியினைச் சார்ந்த இவர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் செஞ்சி சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.

## தேர்தல் செயல்பாடு
### 2006

## மேற்கோள்கள்

பகுப்பு:1954 பிறப்புகள்
பகுப்பு: திராவிட முன்னேற்றக் கழக அரசியல்வாதிகள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
ஸ்ரீ பொய் சொல்லா மெய் அய்யனார்

**ஸ்ரீ பொய் சொல்லா மெய் அய்யனார்** (*Sri Poi Solla Mai Ayyanar Temple*) இந்தியாவின் தமிழ்நாட்டில் உள்ள விருதுநகர் மாவட்டம் திருச்சுழி வட்டத்தில்  பிள்ளையார்குளம் கிராமத்தில் அமைந்துள்ள ஓர் இந்துக் கோயிலாகும். இக்கோயிலில் உள்ள மூலவரை மாட்டுத் தலையை மான்தலையாக்கிய முத்தையாசுவாமி என்று அழைப்பார்கள். கோவிலின் மூலவர் சிலை சாஸ்தா வடிவில்  அமைந்த சைவ பிள்ளையாகும். இக்கோயிலில் பலியிடும் முன்பு மூலவரின் வாயிற்கதவு அடைக்கப்படுவது கோயிலின் சிறப்பாக உள்ளது. 

## துணை தெய்வங்கள்
இக்கோயிலில் துணை தெய்வமாக **முத்துக்கருப்பன் சுவாமி** உள்ளது. இத்தெய்வத்திற்கு திருவிழாக் காலங்களில் ஆடு மட்டும் பலியிடுகின்றனர்.ஆடு பலியிடும் முன்பு ஸ்ரீ பொய் சொல்லா மெய் அய்யனாரின் வாயிற்கதவு மூடப்பட்டு இத்தெய்வத்திற்கு மட்டும் ஆடு பலியிடுகின்றனர் . மேலும் இக்கோவிலில் அழகுநாச்சி அம்மன் என்ற பெண் தெய்வம் துணை தெய்வமாக உள்ளது.

## மேற்கோள்கள்

பகுப்பு:ஐயனார் கோயில்கள்
பகுப்பு:விருதுநகர் மாவட்டத்திலுள்ள கிராமக் கோயில்கள்